|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, יג באב תשע"ח‏‏24 באוקטובר 2018 |

הודעה לעיתונות:

**המסחר בשוק מטבע החוץ ברביע השלישי של שנת 2018**

# התפתחות שער החליפין – יציבות השקל מול הדולר תוך מגמה מעורבת של הדולר בעולם

במהלך הרביע השלישי התחזק השקל מול הדולר בשיעור של 0.6% והתחזק מול האירו בשיעור של 0.9%.

מול מטבעות שותפות הסחר העיקריות של ישראל, כפי שמשוקלל בשער החליפין הנומינאלי האפקטיבי, התחזק השקל בכ- 2.7%.

בעולם, נרשמה ברבעון השלישי מגמה מעורבת בשערו של הדולר - הדולר התחזק ב- 0.3% מול האירו, ב- 2.5% מול היין היפני וב- 0.8% מול הפאונד הבריטי; מנגד נחלש הדולר ב-1.7% מול הפרנק השוויצרי.

# תנודתיות שע"ח – עליה בסטיית התקן בפועל במקביל לעליה בסטיית התקן הגלומה

סטיית התקן של השינוי בשער החליפין שקל/דולר – המייצגת את התנודתיות **בפועל** בשער החליפין – עלתה ברביע השלישי בכ- 0.1 נקודת האחוז ועמדה על 6%.

רמתה הממוצעת של סטיית התקן הגלומה במסחר באופציות על שקל/דולר "מעבר לדלפק" עלתה ברביע השלישי בכ-0.1 נקודת אחוז ועמדה על 7.4%.

במקביל, סטיות התקן הגלומות באופציות על מט"ח בשווקים מתעוררים ומפותחים עלו אף הן, ועמדו בסוף הרביע על רמה ממוצעת של 11.4% ו- 7.5% בהתאמה (ראה תרשים 4).

סטיית התקן הגלומה במסחר באופציות על שער החליפין מייצגת את התנודתיות **הצפויה** בשער החליפין.

# נפח המסחר בשוק המט"ח– ירידה בנפח המסחר הכולל במקביל לעלייה בחלקם של תושבי חוץ בנפח המסחר הכולל

**נפח המסחר הכולל** במטבע חוץ ברביע השלישי הסתכם בכ-469 מיליארדי דולרים, בהשוואה לכ-489 מיליארדים ברביע הקודם. נפח המסחר היומי הממוצע ירד בכ-2.5% ועמד על 7.8 מיליארד דולר ביום.

**נפח המסחר בעסקות המרה** (עסקות ספוט ועסקות פורוורד) הסתכם ברביע השלישי בכ-107 מיליארדי דולרים. הממוצע היומי של נפח המסחר בעסקאות המרה ירד ברביע השלישי בכ-11% בהשוואה לרביע קודם ועמד על 1.8 מיליארד דולר ביום.

**נפח המסחר באופציות למט"ח "מעבר לדלפק"** (אופציות שלא נסחרות בבורסה לני"ע) הסתכם ברביע השלישי ב- 22.4 מיליארדי דולרים. הממוצע היומי של נפח המסחר ברביע השלישי עלה בהשוואה לרביע קודם ועמד על כ- 373 מיליוני דולרים.

**נפח המסחר בעסקות החלף** הסתכם ברביע שלישי בכ- 339 מיליארדי דולרים, בהשוואה לכ-348 מיליארדים ברביע הקודם. הממוצע היומי של נפח המסחר בעסקות החלף ירד בכ-0.8% בהשוואה לרביע הרביעי ועמד על 5.7 מיליארדי דולרים ביום.

**חלקם היחסי של תושבי חוץ בנפח המסחר הכולל** (עסקות המרה, עסקות באופציות ועסקות החלף) עלה בכ- 3 נקודות אחוז ועמד בסוף הרביע השלישי על כ- 41%. העלייה נבעה מגידול בהיקף הפעילות של תושבי חוץ בעסקאות החלף ואופציות.

## לוחות ותרשימים



****

****

****

****

